**Notă informativă**

Cu privire la aprobarea **Planului de admitere la postdoctorat** pentru anul de studii **2017-2018**

**Argument.** În contextul reformării și restructurării organelor administrației publice centrale, Ministerul Educației, Culturii și Cercetării a preluat de la Academia de Științe a Moldovei prerogativele administrării domeniului cercetare științifică și inovare. Pregătirea cadrelor științifice prin postdoctorat este o prioritate națională, care se regăsește în toate documentele de politici și planurile de dezvoltare a instituțiilor de învățământ superior și a organizațiilor din domeniul cercetării ș inovării.

Aprobarea Legii pentru modificarea și completarea unor acte legislative nr. 190 din 21.09.2017, publicată la 20 octombrie 2017, prin care se redactează și completează *Codul cu privire la știință și inovare* nr. 259 din 15.07.2004 a condiționat realizarea și promovarea proiectului planului de admitere la postdoctorat pentru anul de studii 2017-2018 conform prevederilor *Regulamentului privind organizarea și desfășurarea programelor de postdoctorat* (provizoriu), cu prezentarea propunerilor pentru planul de admitere din partea ministerelor ce au în subordine instituții și organizații în care se realizează stagii de cercetare postdoctorală.

**Esența proiectului**. În baza propunerilor prezentate de instituţiile cu activitate de pregătire a cadrelor ştiinţifice din republică a fost elaborat Planul de admitere la postdoctorat pentru anul academic 2017-2018.

Pentru a evita situaţiile când, după înmatriculare, apar probleme cu desemnarea conducătorilor/consultanţilor ştiinţifici şi a temelor pentru tezele de doctor habilitat, instituţiilor respective li s-a recomandat să se asigure de faptul că, instituţia este abilitată cu dreptul de pregătire a cadrelor ştiiinţifice la specialităţile propuse, ţinînd cont de faptul că ca temele de cercetare să corespundă direcţiilor strategice ale activităţii din sfera ştiinţei şi inovării.

În demersurile instituţiilor cu activitate de doctorat/postdoctorat, în total au fost solicitate 60 locuri, din care – **34** în instituţiile de stat, cu finanţare bugetară, inclusiv 7 locuri în institutele AȘM şi **26** în bază de contract, preponderent, în instituţiile de drept privat.

Reieșind din recomandările Ministerului Finanțelor ca numărul de locuri la buget să nu depășească cifra anului precedent, Planul a fost ajustat la **23** locuri cu finanțare bugetară și 26 în bază de contract.

**Argumentare financiară**. Proiectul Hotărârii de Guvern cu privire la aprobarea Planului de admitere la postdoctorat se încadrează în limita bugetului aprobat.

**Impactul proiectului**. Aprobarea planului de admitere la postdoctorat va contribui la formarea cadrelor științifice de calificare superioară, întru asigurarea necesităților pieței muncii și a mediului de cercetare.

**Ministru Monica BABUC**